b"\n_START_ARTICLE_\nNoituus\n_START_SECTION_\nNoituus Raamatussa\n_START_PARAGRAPH_\nRaamatussa Mooses sai Jumalalta k\xc3\xa4skyn kansalleen, ettei tulisi harjoittaa: noituutta, velhoutta, kehottaa ihmist\xc3\xa4 kulkemaan tulen l\xc3\xa4pi, taikoja, sy\xc3\xb6d\xc3\xa4 verist\xc3\xa4 tai ennustamista. Apostoli Paavali mainitsee Galatalaiskirjeess\xc3\xa4\xc3\xa4n noituuden, kun h\xc3\xa4n luettelee lihan eri tekoja, joita harjoittamalla ei peri Jumalan valtakuntaa\n_START_SECTION_\nNoituuteen liittyv\xc3\xa4t ilmi\xc3\xb6t nyky\xc3\xa4\xc3\xa4n\n_START_PARAGRAPH_\nNyky\xc3\xa4\xc3\xa4n noituuteen uskotaan laajalti muun muassa er\xc3\xa4iss\xc3\xa4 Afrikan maissa._NEWLINE_Tansaniassa on vuosina 2007\xe2\x80\x932009 surmattu yli 50 albiinoa ja Burundissa 12. Albiinojen raajoista ja elimist\xc3\xa4 tehd\xc3\xa4\xc3\xa4n taikakaluja._NEWLINE_Vuonna 2009 Ugandassa kirjattiin 123 surmaa, joiden arvioitiin liittyv\xc3\xa4n noituuteen. Surmatut ovat enimm\xc3\xa4kseen lapsia, joiden verta, sukuelimi\xc3\xa4 ja muita ruumiinosia k\xc3\xa4ytet\xc3\xa4\xc3\xa4n rikastuttamaan noitien asiakkaita nopeasti. Etel\xc3\xa4isess\xc3\xa4 Afrikassa ihmisten surmaamista ja ruumiinosien k\xc3\xa4ytt\xc3\xa4mist\xc3\xa4 noituuteen nimitet\xc3\xa4\xc3\xa4n muti-murhiksi zulujen 'l\xc3\xa4\xc3\xa4kett\xc3\xa4' tarkoittavan sanan mukaan._NEWLINE_Toisaalta noitia my\xc3\xb6s pel\xc3\xa4t\xc3\xa4\xc3\xa4n ja vainotaan nyky\xc3\xa4\xc3\xa4nkin. L\xc3\xa4hinn\xc3\xa4 Saharan etel\xc3\xa4puolisessa Afrikassa tapetaan tuhansia vuosittain noitavainoissa. Erityisesti Nigeriassa on tuhansia lapsia  ajettu kodeistaan noidiksi syytettyin\xc3\xa4."